**Sebastian Wännström** (s. 3. maaliskuuta 1991 Gävle, Ruotsi) on ruotsalainen jääkiekkoilija, joka pelaa SM-liigajoukkue Vaasan Sportissa. Hän on pelipaikaltaan oikea laitahyökkääjä, mutta Wännström osaa pelata myös keskellä.

Ura
---

### Seuraura

Wännström on IK Hugen kasvatti, mutta hän siirtyi jo juniorina Brynäs IF:ään. Wännström voitti J20 SuperElitin mestaruuden vuonna 2009 sekä hopeaa vuosina 2008 ja 2010. Kaudella 2009–2010 hän voitti sarjan piste- ja maalipörssin tekemällä 35 runkosarjaottelussa tehot 30+27=57. Wännström debytoi samalla kaudella myös Elitserienissä, jossa hän pelasi 18 runkosarja- ja yhden playoff-ottelun ilman tehopisteitä. Wännström sai tililleen ensimmäisen Elitserien-ottelunsa 26. lokakuuta 2009 vieraissa Luleå HF:ää vastaan. Hän jäi ottelussa kuitenkin ilman peliaikaa. Ensimmäiset jääaikansa Wännström sai neljännessä ottelussaan 28. marraskuuta 2009 myös Luleå HF:ää vastaan. Hän sai ottelussa jääaikaa 6.30 minuuttia ja Wännström keräsi teholukeman –1.

St. Louis Blues varasi Wännström toisella kierroksella 44. pelaajana kesällä 2010. Hän oli varaustilaisuuden kolmantena varattu ruotsalaispelaaja. Samana kesänä Wännströmin varasi myös KHL-joukkue Salavat Julajev Ufa kolmannella kierroksella numerolla 72. Wännströmille kausi 2010–2011 oli tulokaskausi Elitserienissä. Hän pelasi kauden aikana myös kaksi ottelua lainalla HockeyAllsvenskan-joukkue Leksands IF:ssä marraskuussa 2010.

Kesäkuussa 2011 Wännström teki kolmivuotisen NHL-tulokassopimuksen St. Louis Bluesin kanssa, mutta hän sopi samalla pelaavansa kauden 2011–2012 vielä lainalla Brynäsissä. Wännströmin kausi toi 43 runkosarjaottelussa tehot 8+7=15. Hän teki Elitserien-uransa avausmaalin 20. lokakuuta 2011 vieraissa Luleå HF:ää vastaan. Wännström keräsi ottelusta teholukeman –2, mutta hän ratkaisi kuitenkin Brynäsille 5–6-jatkoaikavoiton. Viidennessä välieräottelussa 3. huhtikuuta 2012 Färjestad BK:ta vastaan Wännström teki ottelun 2–2-tasoitusmaalin, minkä lisäksi hän sai syöttöpisteen Calle Järnkrokin tekemään johtomaaliin, joka jäi lopulta Brynäsin 4–2-voittoon päättyneen ottelun voittomaaliksi. Osuma ratkaisi joukkueelle myös finaalipaikan otteluvoitoin 4–1. Wännström voitti kauden päätteeksi Ruotsin-mestaruuden. Kaudeksi 2012–2013 Wännström siirtyi Bluesin organisaatioon, jossa hän pelasi AHL-joukkue Peoria Rivermenin ja ECHL-joukkue Evansville IceMenin välillä, kunnes seura lainasi Wännströmin loppukaudeksi takaisin Brynäsin vahvuuteen tammikuun 2013 lopulla. Kaudesta 2013–2014 hän pelasi valtaosan Bluesin uudessa farmijoukkue Chicago Wolvesissa, mutta Wännström pelasi myös neljä ottelua sarjatasoa alempana ECHL:n Kalamazoo Wingsissa. Heinäkuussa 2014 hän teki vuoden mittaisen ja kaksisuuntaisen jatkosopimuksen Bluesin kanssa. Kauden 2014–2015 Wännström pelasi kokonaan Wolvesissa.

Wännström siirtyi kaudeksi 2015–2016 kaksivuotisella sopimuksella SHL:n nousijajoukkue Rögle BK:hon. Hän jakoi 14 osumallaan joukkueen sisäisen maalipörssin kolmannen sijan Jordan Smothermanin kanssa. Kausi 2016–2017 Wännströmillä päättyi kuitenkin vain 20 ottelun jälkeen loukkaantumiseen. Kaudeksi 2017–2018 hän siirtyi kaksivuotisella sopimuksella HV71:een. Wännströmin loukkaantumiset kuitenkin jatkuivat ja hän pelasi runkosarjassa vain 26 ottelua.

Kaudeksi 2019–2020 Wännström siirtyi jatkamaan SHL-uraansa kaksivuotisella sopimuksella hänen aiempaan lainaseuraansa Leksands IF:ään. Wännström oli joukkueen kolmanneksi paras maalintekijä kymmenellä osumallaan. Harjoituskaudella 2020–2021 hän jäi kuitenkin Leksandin uuden päävalmentajan Björn Hellkvistin alaisuudessa vähälle vastuulle ja Wännström joutui ajoittain kokoonpanon ulkopuolelle. Syyskuussa 2020 Wännströmin sopimus lopulta purettiin ja hän siirtyi kauden 2020–2021 kattavalla sopimuksella SM-liigajoukkue Porin Ässiin. Wännström teki helmikuussa 2021 12 ottelussa tehot 10+4=14, joilla hän oli liigan kuukauden paras pistemies ja maalintekijä. Wännström valittiin SM-liigan helmikuun kuukauden pelaajaksi. Hän teki runkosarjassa yhteensä tehot 33+13=46. Wännström voitti koko liigan maalipörssin ja hänet palkittiin Aarne Honkavaara -palkinnolla. Hän oli myös Ässien paras pistemies ja Wännström sijoittui SM-liigan pistepörssissä kahdeksanneksi. Hän oli myös joukkueensa ainoa kauden kaikki 58 runkosarjaottelua pelannut pelaaja Kasper Kotkansalon ohella. Wännström äänestettiin myös kauden päätteeksi SM-liigan tähdistökentälliseen.

Wännström siirtyi kaudeksi 2021–2022 vuoden mittaisella sopimuksella KHL:n latvialaisseura Dinamo Riikaan. Hän teki siellä kymmenessä ottelussa vain yhden maalin, kunnes lokakuussa 2021 Wännströmin sopimus seuran kanssa purettiin. Noin viisi päivää myöhemmin hänen vahvistettiin siirtyvän Sveitsin National Leaguen HC Ajoieen.

Kaudeksi 2022–2023 Wännström siirtyi vuoden mittaisella sopimuksella Saksan DEL-liigan Augsburger Pantheriin.

Marraskuussa 2023 Wännström palasi SM-liigaan ja teki loppukauden 2023–2024 kestävän sopimuksen SM-liigajoukkue Vaasan Sportin kanssa.

### Maajoukkueura

Wännström pelasi alle 20-vuotiaiden MM-kilpailuissa vuonna 2011. Hän pelasi myös alle 18-vuotiaiden Ivan Hlinkan muistoturnauksessa vuonna 2008, jolloin Wännström voitti pronssia. Yhteensä hän on pelannut 22 nuorten ja 24 poikien maaottelua.

Ruotsin A-maajoukkueessa Wännström on pelannut kolme ottelua ilman tehopisteitä. Hän teki A-maajoukkuedebyyttinsä Karjala-turnauksen 3. marraskuuta 2016 Plzeňissä pelatussa avausottelussa Tšekkiä vastaan. Wännström merkittiin Ruotsin kakkosketjun vasempaan laitaan Joel Lundqvistin ja Dennis Everbergin viereen.

Pelityyli
---------

Elite Prospects -sivuston mukaan Wännström on nopea laitahyökkääjä, joka kykenee luomaan hyökkäyspäässä tilaa itselleen ja ketjukavereilleen. Hänellä on hyvä ja voimakas laukaus ja Wännström näkee kentän hyvin. Hänellä on myös hyvät kädet ja kiekolliset taidot. Wännström pelaa hyvää suunnanmuutospeliä ja hän kykenee pelaamaan kaikkia hyökkääjän rooleja. Wännström laukoo oikealta.

Ässien kehitysjohtaja Tommi Kerttula luonnehti Wännströmiä hänen pelaajasopimuksensa julkistamisen yhteydessä syyskuussa 2020:

> »Hän sopii joukkueemme arvoihin hyvin. Hänellä on hyvä luonne yhteistyöhön ja joukkuepeliin. Hän on erittäin kova työntekijä kahteen suuntaan, hyvä kamppailija ja tekee aina täysillä töitä joukkueelle. Sebastian on hyvässä fyysisessä kunnossa ja hän tuo lisää vaihtoehtoja meidän ylivoimapeliimme, koska Sebastianilla on nopea ja hyvä laukaus. Hän on myös vahva lähellä maalia. Luonne, peli, kamppailut ja suoraluisteluvoima. Hänellä on monta asiaa hyvällä mallilla. Meillä oli hänen tyyliselle pelaajalle paikka auki ja kätisyys on selkeä plussa. » 
> 
>

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2007–2008 | Brynäs IF | SuperElit | 15 | 0 | 4 | 4 | 8 | – | – | – | – | – |
| 2008–2009 | Brynäs IF | SuperElit | 32 | 11 | 9 | 20 | 4 | 6 | 0 | 0 | 0 | 0 |
| 2009–2010 | Brynäs IF | SuperElit | 35 | 30 | 27 | 57 | 55 | 5 | 2 | 3 | 5 | 0 |
|  | Brynäs IF | Elitserien | 18 | 0 | 0 | 0 | 2 | 1 | 0 | 0 | 0 | 0 |
| 2010–2011 | Brynäs IF | SuperElit | 7 | 5 | 4 | 9 | 0 | 1 | 0 | 0 | 0 | 10 |  |  |  |  |  |  | JMM | 6 | 2 | 3 | 5 | 2 |
|  | Brynäs IF | Elitserien | 45 | 0 | 2 | 2 | 6 | 5 | 0 | 0 | 0 | 0 |
|  | Leksands IF | Allsvenskan | 2 | 0 | 0 | 0 | 0 | – | – | – | – | – |
| 2011–2012 | Brynäs IF | SuperElit | 5 | 2 | 1 | 3 | 2 | – | – | – | – | – |
|  | Brynäs IF | Elitserien | 43 | 8 | 7 | 15 | 20 | 17 | 2 | 5 | 7 | 4 | Le Mat-pokalen |
| 2012–2013 | Peoria Rivermen | AHL | 16 | 1 | 2 | 3 | 4 | – | – | – | – | – |
|  | Evansville IceMen | ECHL | 14 | 6 | 1 | 7 | 12 | – | – | – | – | – |
|  | Brynäs IF | Elitserien | 9 | 0 | 0 | 0 | 6 | 4 | 0 | 0 | 0 | 2 |
| 2013–2014 | Chicago Wolves | AHL | 37 | 5 | 5 | 10 | 20 | 6 | 1 | 2 | 3 | 6 |
|  | Kalamazoo Wings | ECHL | 4 | 3 | 2 | 5 | 2 | – | – | – | – | – |
| 2014–2015 | Chicago Wolves | AHL | 36 | 3 | 9 | 12 | 12 | – | – | – | – | – |
| 2015–2016 | Rögle BK | SHL | 50 | 14 | 7 | 21 | 24 | – | – | – | – | – |
| 2016–2017 | Rögle BK | SHL | 20 | 9 | 9 | 18 | 8 | – | – | – | – | – |
| 2017–2018 | HV71 | SHL | 26 | 8 | 8 | 16 | 10 | 2 | 0 | 0 | 0 | 0 |
| 2018–2019 | HV71 | SHL | 48 | 9 | 9 | 18 | 12 | 6 | 2 | 1 | 3 | 0 |
| 2019–2020 | Leksands IF | SHL | 49 | 10 | 4 | 14 | 12 | – | – | – | – | – |
| 2020–2021 | Ässät | SM-liiga | 58 | 33 | 13 | 46 | 33 | – | – | – | – | – | Ykköstähdistö |
| 2021–2022 | Dinamo Riika | KHL | 10 | 1 | 0 | 1 | 2 | – | – | – | – | – |
|  | HC Ajoie | NL | 19 | 5 | 4 | 9 | 2 | – | – | – | – | – |
| 2022–2023 | Augsburger Panther | DEL | 56 | 18 | 13 | 31 | 2 | – | – | – | – | – |
| 9 kautta | yhteensä | Elitserien/SHL | 308 | 58 | 46 | 104 | 100 | 35 | 4 | 6 | 10 | 6 |
| 3 kautta | yhteensä | AHL | 89 | 9 | 16 | 25 | 36 | 6 | 1 | 2 | 3 | 6 |
| 1 kausi | yhteensä | SM-liiga | 58 | 33 | 13 | 46 | 33 | – | – | – | – | – |
| 1 kausi | yhteensä | NL | 19 | 5 | 4 | 9 | 2 | – | – | – | – | – |
| 2 kautta | yhteensä | ECHL | 18 | 9 | 3 | 12 | 14 | – | – | – | – | – |
| 1 kausi | yhteensä | KHL | 10 | 1 | 0 | 1 | 2 | – | – | – | – | – |

Lähteet
-------

* Sebastian Wännström The Internet Hockey Databasessa (englanniksi)
* Sebastian Wännström Eurohockey-sivustolla (englanniksi)
* Sebastian Wännström *Elite Prospects*. Everysport Media Group AB.  (englanniksi)

### Viitteet

1. ↑  Karlberg, Peter: Wännström återvänder till Elitserien och Brynäs *SHL.se*.  29.1.2013. SHL AB. Viitattu 17.9.2020. (ruotsiksi)
2. 1 2  Augsburger Panther Twitterissä *twitter.com*.  15.7.2022. Augsburger Panther Eishockey GmbH. Viitattu 15.7.2022. (saksaksi)
3. 1 2 3 4 5 6 7 8 9  Sebastian Wännström *Elite Prospects*. Everysport Media Group AB.  (englanniksi)
4. ↑  Sebastian Wännström *SHL.se*. SHL AB. Viitattu 17.9.2020. (ruotsiksi)
5. ↑  Elite Prospects - NHL Entry Draft 2010 *eliteprospects.com*. Everysport Media Group AB. Viitattu 17.9.2020. (englanniksi)
6. ↑  Pettersson, Robert: Fredrik Öberg till Leksand *Hockeysverige.se*.  1.11.2010. Everysport Media Group AB. Viitattu 9.1.2011. (ruotsiksi)
7. ↑  Pettersson, Robert: Ännu en brynäsare skrev NHL-kontrakt *Hockeysverige.se*.  16.6.2011. Everysport Media Group AB. Viitattu 19.9.2011. (ruotsiksi)
8. ↑  Sandström, Daniel: Brynäsdoldis skrev NHL-kontrakt *gd.se*.  16.6.2011. MittMedia AB. Viitattu 19.9.2011. (ruotsiksi)
9. ↑  Sebastian Wännström *SHL.se*. SHL AB. Viitattu 17.9.2020. (ruotsiksi)
10. ↑  Game detail: 20 Oct 2011, Luleå Hockey - Brynäs IF *Eurohockey.com*.  20.10.2011. European Ice Hockey Online AB & eSports.cz s.r.o. Viitattu 17.9.2020. (englanniksi)
11. ↑  Game detail: 03 Apr 2012, Brynäs IF - Färjestad Karlstad *Eurohockey.com*.  3.4.2012. European Ice Hockey Online AB & eSports.cz s.r.o. Viitattu 17.9.2020. (englanniksi)
12. ↑  Eminian, Dave: Rivermen winger Wannstrom heads home to Sweden *pjstar.com*.  16.6.2011. PEORIA:  Gatehouse Media, Inc.. Viitattu 7.11.2014. (englanniksi)
13. ↑  Blues Sign Cannone, McCarthy & Wannstrom *nhl.com/blues*.  8.7.2014. ST. LOUIS:  St. Louis Blues. Viitattu 7.11.2014. (englanniksi)
14. ↑  Erikzon, Olof: Tre kontraktsigneringar klara *roglebk.se*.  19.5.2015. Rögle Marknads AB.  Arkistoitu 20.5.2015. Viitattu 10.6.2015. (ruotsiksi)
15. ↑  Elite Prospects - Rögle BK *eliteprospects.com*. Everysport Media Group AB. Viitattu 17.9.2020. (englanniksi)
16. ↑  Freijd, Johan: Forwardstrio till HV71 *hv71.se*.  10.5.2017. HV71 Elitishockey AB. Viitattu 10.6.2015. (ruotsiksi)
17. ↑  Brasar, Richard: Tre spelare ansluter - en lämnar *leksandsif.se*.  11.4.2019. Leksands IF Ishockey AB. Viitattu 17.9.2020. (ruotsiksi)
18. ↑  Elite Prospects - Leksands IF *eliteprospects.com*. Everysport Media Group AB. Viitattu 17.9.2020. (englanniksi)
19. ↑  Abrahamsson, Hans; Ros, Tomas: Avslöjar: Han lämnar Leksand *aftonbladet.se*.  15.9.2020. Aftonbladet Hierta AB. Viitattu 17.9.2020. (ruotsiksi)
20. 1 2  Sebastian Wännström vahvistaa Ässien hyökkäystä *assat.com*.  16.9.2020. HC Ässät Pori Oy. Viitattu 17.9.2020.
21. ↑  Seppänen, Antti: Sebastian Wännström on Liigan helmikuun pelaaja *liiga.fi*.  2.3.2021. Jääkiekon SM-liiga Oy. Viitattu 2.3.2021.
22. ↑  Elite Prospects - Liiga Stats 2020-2021 *eliteprospects.com*. Everysport Media Group AB. Viitattu 3.5.2021. (englanniksi)
23. ↑  Elite Prospects - Ässät *eliteprospects.com*. Everysport Media Group AB. Viitattu 3.5.2021. (englanniksi)
24. ↑  Seppänen, Antti: Liiga palkitsi kauden 2020-21 parhaat – Tässä tuoreet voittajat *liiga.fi*.  29.5.2021. Jääkiekon SM-liiga Oy. Viitattu 31.5.2021.
25. ↑  Liikanen, Tero: Liigan ykköspyssy Wännström jatkaa matkaansa KHL:ään *Jatkoaika.com*.  23.4.2021. Jatkoaika r.y. Viitattu 3.5.2021.
26. ↑  Parviainen, Vesa: KHL-sopimus purettu – palaako Liigan viime kauden maalikuningas Suomeen? *iltalehti.fi*.  12.10.2021. Alma Media Suomi Oy. Viitattu 12.10.2021.
27. ↑  Koski, Matti: Liigan viime kauden maalikuninkaan Sebastian Wännströmin KHL-ura tyrehtyi, uusi seura löytyi Sveitsistä *Jatkoaika.com*.  17.10.2021. Jatkoaika r.y. Viitattu 17.10.2021.
28. ↑  Alatalo, Joni: Ura jatkuu Keski-Euroopan kaukaloissa – Liigan entinen maalikuningas löysi uuden joukkueen *suomikiekko.com*.  15.7.2022. Nordic Sport Media. Viitattu 15.7.2022.
29. ↑  2008 U18 Memorial of Ivan Hlinka *HockeySlovakia.sk*. Slovenský zväz ľadového hokeja. Viitattu 17.9.2020. (slovakiksi)
30. ↑  CZE - SWE (Line Up) *stats.swehockey.se*.  3.11.2016. Svenska Ishockeyförbundet. Viitattu 6.4.2018. (englanniksi)


|  |  |  |
| --- | --- | --- |
| Edeltäjä:**Julius Nättinen** | **Aarne Honkavaara -palkinnon voittaja**2021 | Seuraaja:**Anton Levtchi** |